เงินบาทแข็งค่าหลังผู้ส่งออกเทขายดอลล์ ขณะจับตาผล กนง. พรุ่งนี้
ค่าเงินบาทปิดตลาดเย็นนี้ (15 ก.ย.) อยู่ที่ 35.94 บาท/ดอลลาร์ แข็งค่าจากช่วงเปิดตลาดเช้านี้ที่ระดับ 36.02 บาท/ดอลลาร์ ตามแรงเทขายดอลลาร์ของผู้ส่งออกและนักลงทุนต่างประเทศ ระหว่างวันเงินบาทเคลื่อนไหวในกรอบ 35.89-36.04 บาท/ดอลลาร์
15 ก.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (15 ก.ย.) อยู่ที่ 35.94 บาท/ดอลลาร์ แข็งค่าจากช่วงเปิดตลาดเช้านี้ที่ระดับ 36.02 บาท/ดอลลาร์ ตามแรงเทขายดอลลาร์ของผู้ส่งออกและนักลงทุนต่างประเทศ ระหว่างวันเงินบาทเคลื่อนไหวในกรอบ 35.89-36.04 บาท/ดอลลาร์
“ช่วงบ่ายบาทปรับตัวแข็งค่าหลังมีแรงเทขายดอลลาร์จากผู้ส่งออก และนักลงทุนต่างชาติ ขณะที่ปัจจัยที่ตลาดจับตาดูวันพรุ่งนี้เป็นการประชุมคณะกรรมการนโยบายการเงิน (กนง.) ซึ่งตลาดคาดการณ์ว่าจะมีมติคงอัตราดอกเบี้ยไว้ที่ 1.50% เท่าเดิม ซึ่งไม่น่าจะมีผลต่อค่าเงินบาท ยกเว้นจะมี surprise” นักบริหารเงินกล่าว
ขณะที่ประเมินกรอบการเคลื่อนไหวของเงินบาทในวันพรุ่งนี้ไว้ระหว่าง 35.85-36.00 บาท/ดอลลาร์
ที่มา: สำนักข่าวอินโฟเควสท์ 